วันที่15มีเพศสัมพันธ์แบบไม่ป้องกัน(หลั่งนอก)(กินยาคุมฉุกเฉิน) หลังจากนั้นมีประจำเดือนมา วันที่21-25 หลังจากนั้นวันที่5มีเพศสัมพันธ์แบบไม่ป้องกันแต่ไม่ได้หลั่ง วันที่7มีอาการปวดหลัง เวียนหัว ตั้งเเต่วันที่9ถึงวันนี้มีเลือดออกสีน้ำตาล บางทีก็ปนสีเเดงนิดๆ อยากสอบถามว่าแบบนี้มีโอกาสตั้งครรภ์มั้ยคะ อยากให้ช่วยอธิบายค่ะ
สวัสดีค่ะ การมีเพศสัมพันธ์ไม่ป้องกันด้วยถุงยางอนามัยและทำการหลั่งนอก ยังทำให้มีโอกาสตั้งครรภ์ได้ถึง 4-20% ไม่ควรใช้วิธีนี้ในการคุมกำเนิดค่ะอาการที่ปวดหลัง เวียนหัว ไม่ใช่อาการที่จำเพาะเจาะจงต่อการตั้งครรภ์ การมีเลือดออกผิดปกติจากช่องคลอดในเดือนนี้ อาจจะนึกถึงผลข้างเคียงจากการกินยาคุมฉุกเฉินตั้งแต่เดือนที่แล้วได้น้อย อาจมีสาเหตุอื่นๆเช่น ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบได้แนะนำการยืนยันการตั้งครรภ์ดูก่อนได้ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่ยังมีเลือดออกผิดปกติทางช่องคลอดต่อเนื่อง ควรไปพบแพทย์เพื่อตรวจหาสาเหตุอื่นๆต่อไป หรือถ้าให้ผลบวก แต่มีเลือดออกทางช่องคลอดต่อเนื่อง อาจเป็นภาวะแทรกซ้อนของการตั้งครรภ์ ควรไปพบแพทย์เช่นกัน